ענאן ח'לאילי

ענאן ח'לאילי (בערבית: عنان خلايلة; נולד ב-3 בספטמבר 2004) הוא כדורגלן ערבי-ישראלי המשחק בעמדת החלוץ בקבוצת מכבי חיפה מליגת העל, בנבחרת עד גיל 20 ובנבחרת הצעירה עד גיל 21.

קריירת מועדונים

מכבי חיפה 
ח'לאילי נולד בחיפה, ישראל למשפחה שהגיע במקור מסח'נין. גדל במחלקות הנוער של בית"ר חיפה, מ.כ. נווה יוסף ומכבי חיפה. את עונת 2022/23 סיים ענאן עם 11 שערי ליגה והיה שותף לזכייה של מכבי חיפה באליפות ליגת העל לנוער. ב-2 בפברואר 2022 ערך ח'לאילי את הופעת הבכורה שלו בקבוצה הבוגרת של מכבי חיפה, בניצחון 2–0 על הפועל חדרה במסגרת שלב רבע הגמר של גביע המדינה לעונת 2021/2022. ב-11 ביולי 2023 כבש את שער הבכורה שלו בניצחון 4–0 על חאמרון ספרטנס במוקדמות ליגת האלופות.

ב-22 ביולי 2023 כבש ענאן בניצחון 3–1 בגמר אלוף האלופים מול בית"ר ירושלים והיה שותף לזכייה בתואר. ב-3 בספטמבר 2023 ערך הופעת בכורה בליגת העל, בניצחון 1-2 על הפועל ירושלים.

קריירה בינלאומית 
ח'לאילי החל לשחק בנבחרת ישראל עד גיל 19 בשנת 2022.

בשנת 2023 נכלל בסגל נבחרת ישראל לטורניר גביע העולם בכדורגל עד גיל 20. בשמינית הגמר מול נבחרת אוזבקיסטן, כבש את שער הניצחון בדקה השביעית של תוספת הזמן, לפני שריקת הסיום. ח'לאילי סיים את הטורניר כמלך שערי הנבחרת בטורניר לאחר שכבש שער גם ברבע הגמר מול נבחרת ברזיל, ושער נוסף במשחק על המקום השלישי בו ניצחה ישראל את קוריאה הדרומית 3–1 בו אף הוסיף בישול.

לקראת טורניר אליפות אירופה בכדורגל עד גיל 21 לשנת 2023, זומן ח'לאילי לסגל נבחרת ישראל. חלאילי צלח את הפנדל שלו בדו-קרב הפנדלים במהלך שלב רבע הגמר מול המארחת גאורגיה, וסייע לנבחרת לעלות לשלב חצי הגמר ולהעפיל לטורניר הכדורגל באולימפיאדת פריז (2024).

תארים 
מכבי חיפה
 אלוף האלופים: 2023

קישורים חיצוניים

הערות שוליים 

כדורגלנים ישראלים
חלוצי כדורגל ישראלים
כדורגלנים ערבים ישראלים
חיפה: כדורגלנים
כדורגלני מכבי חיפה
ישראלים שנולדו ב-2004